Tuva (turisthytte)

Tuva eller Tuvaseter er en betjent privateid turisthytte på Hardangervidda, og ble bygd i 1915. Den ligger i Hol kommune ca. seks kilometer i luftlinje sør for Ustaoset. Fra Skurdalen går privat bilvei til Tuva, Tuvaveien. Veien er bomvei, og er bare åpen til Tuvaseter sommerstid. 

Hytta er en av de eldste privateide turisthyttene på Hardangervidda. Tuva er en familiebedrift i tredje generasjon. Det serveres frokost og middag for turister som tilbringer natten på hytta, ellers serveres det mat til besøkende på dagtid gjennom hele påske- og sommersesongen. Det er eget strømaggregat som er i gang på dagtid.

Tuvaseter er en tidligere seter, knyttet til gårder i bygda Skurdalen. 

Eksterne lenker
https://web.archive.org/web/20131212174402/http://www.hardangerviddanett.no/tuva/
https://web.archive.org/web/20140119000047/http://ut.no/hytte/tuva-turisthytte

Kategori:Turisthytter i Buskerud
Kategori:Byggverk i Hol
Kategori:Samferdsel i Hol
Kategori:Næringsliv i Hol